CELEX: 62022TN0017
Language: sl
Date: 2022-01-08 00:00:00
Title: Zadeva T-17/22: Tožba, vložena 8. januarja 2022 – Tóth/Komisija

21.2.2022   
            
            
               SL
            
            
               Uradni list Evropske unije
            
            
               C 84/53
            
         
      Tožba, vložena 8. januarja 2022 – Tóth/Komisija
      (Zadeva T-17/22)
      (2022/C 84/74)
      Jezik postopka: madžarščina
      
         Stranki
      
      
         Tožeča stranka: Tóth Bertalan (Pécs, Madžarska) (zastopnika: Baratta Á. in Czudar B., odvetnika)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sklep Evropskega urada za boj proti goljufijam (OLAF), s katerim je ta organ – tako, da o potrdilni prošnji za dostop tožeče stranke ni odločil v roku iz člena 8(1) Uredbe 1049/2001 (1) – zavrnil dostop do dokumenta z naslovom „Rapport final de l’Office européen de lutte antifraude (OLAF) OF/2015/0034/B4 relatif aux activités d’éclairage public de Élios Innovatív Zrt.“, razglasi za ničen;
               
            
                  —
               
               
                  toženi stranki naloži plačilo stroškov.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: kršitev obveznosti obrazložitve
                  
                              —
                           
                           
                              OLAF je kršil obveznost obrazložitve, ker je – ne da bi to zakonito utemeljil – zavrnil dostop do dokumenta z naslovom „Rapport final de l’Office européen de lutte antifraude (OLAF) OF/2015/0034/B4 relatif aux activités d’éclairage public de Élios Innovatív Zrt.“.
                           
                        
            
                  2.
               
               
                  Drugi tožbeni razlog: nezakonitost zavrnitve prošnje za dostop
                  
                              —
                           
                           
                              OLAF je prošnjo za dostop zavrnil, ne da bi se skliceval na katero koli izjemo iz člena 4 Uredbe 1049/2001, na podlagi katerih je mogoče prošnje za dostop zavrniti.
                           
                        
            
         (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331)